《送赵宰之上虞二首》
宋代·于石

百里子男邦，职任非不厚。
治民如牧羊，扰之则惊走。
眷兹上虞邑，江海环左右。
萧萧北风寒，怒涛声撼吼。
元亮已赋归，世事付杯酒。
宗子古维城，此行应不苟。
茧丝与保障，二者孰先后。
勉旃重勉旃，毋袖经纶手。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。